Organización territorial de Belchica

**[[Belchica]]** ye un estato federal constituyito por tres comunidaz, tres rechions y cuatre comunidaz lingüisticas. Dos d'as rechions se subdividen en provincias y istas, a la vegata, en municipios. Atras subdivisions de menor importancia son os districtos electorals y chudicials y as nuevas mancomunidaz con mugas territorials inferiores a o districto. Totas istas divisions tienen mugas cheograficas definitas, encluiyindo as comunidaz.

## Comunidaz
As zonas foscas corresponden a os municipios a on que existen facilidaz lingüisticas en un segundo idioma distinto de l'oficial, toz os municipios d'a zona chermanofona conceden facilidaz en l'idioma francés. A Constitución reconoixe a existencia de cuatre comunidaz u zonas lingüisticas, la francesa, la flamenca, la bilingüe francesa-flamenca y l'alemana. No tienen garra reconoiximiento constitucional a chicota comunidat luxemburguesa d'a provincia de Luxemburgo y atras minorías.

As cuatre zonas delimitan os territorios a on que cada idioma ye oficial. Manimenos as zonas mugants y as comunidaz historicas minoritarias se benefician d'as facilidaz lingüisticas instauratas por a lei de 8 de noviembre de 1962 que permiten de feito que o ciudadano se relacione con l'administración en un segundo idioma distinto de l'oficial d'a zona lingüistica.

## Comunidaz lingüisticas
L'articlo segundo d'a Constitución estableixe que Belchica ye constituyita por tres comunidaz: a Comunidat flamenca, a Comunidad francesa y a Comunidad chermanofona. Istas comunidaz se confeguran en base a la luenga parlata y son las consideratas en a lechislación lingüistica d'o estato, particularment en a regulación d'o emplego d'as distintas luengas en materia administrativa y en l'amostranza.

A Comunidad chermanofona se localiza chunto a la muga con Alemanya, en a provincia de Lidje y suposa menos de l'1% d'o total d'a población. A Comunidat flamenca s'estima en alto u baixo un 58% d'o total y se concentra en a rechión de Flandres y Bruselas; o 42% restant constituye a Comunidat francesa de Valonia y Bruselas.

As tres Comunidaz son representatas institucionalment por os suyos respectives Parlamentos y Gubiernos con competencias en Amostranza, Cultura y atras materias. Bruselas ye a seu administrativa de totas as comunidaz fueras de l'alemana que tien a seu d'as suyas institucions en o municipio d'Eupen.

## Rechions

Dende un punto d'anvista politico-administrativo, Belchica ye un estato federal divito en tres rechions federals: 
* Valonia (en francés *Wallonie*; en neerlandés *Wallonië* u *Waals Gewest*), 
* Flandres (en francés *Flandres*; en neerlandés *Vlaams Gewest*) y 
* Bruselas Capital (en francés *Bruxelles capitale*; en neerlandés *Brussels Hoofdstedelijk Gewest*).

Fueras d'ista zaguera, as atras rechions se troban dividitas en provincias, que suman un total de diez (cinco valonas y atras tantas flamencas). D'antis mas o numero de provincias yera nueu. O *Brabante*, hue inexistent, abraca una parti de cada rechión, y encluyiba de tot la de Bruselas Capital; pero dimpués d'una reforma constitucional, as provincias pasoron a pender d'as rechions y alavez estió menester distribuir o Brabant en dos nuevas provincias (Brabant flamenco y Brabant valón). Dende alavez Bruselas goza d'un estatuto particular, conforme a o cual, sin d'estar subchecta a la división provincial, conserva bels elementos propios d'as provincias (en particular, un gubernador y un vice-gubernador).

## Provincias
Actualment, Bélgica se divide en 10 provincias, repartitas equitativament entre as 2 rechions de Flandres y Valonia, pero a Rechión de Bruselas Capital, no poseye ista subdivisión.

### Provincias de [[Flandres]]

### Provincias de [[Valonia]]

## Referencias